 **STRATEGAETH GOLEUADAU TRAFFIG**

**I ba ddiben y defnyddir hwn?**

Mae’r cardiau goleuadau traffig yn strategaeth weledol a ddefnyddir i gyfathrebu â phlant pan fydd gweithgaredd ar fin dechrau, pan fydd bron ar ben a phan fydd y gweithgaredd wedi dod i ben. Gall y strategaeth helpu plant drwy lwyddo i reoli’r pontio rhwng gweithgareddau gwahanol drwy ddweud wrthyn nhw bod rhywbeth ar fin dechrau, ei fod bron ar ben neu wedi dod i ben.

**Sut i greu cardiau goleuadau traffig**

Dylai pob symbol goleuadau traffig fod o faint CD ac ar gerdyn coch, melyn a gwyrdd. Dylai pob symbol lliw fod â’r symbol priodol i atgoffa staff am ddiben pob cerdyn lliw a’r iaith gywir i’w defnyddio.

* Dylai’r symbol coch gynrychioli ‘dechrau’
* Dylai’r symbol melyn gynrychioli ‘bron â gorffen’
* Dylai’r symbol gwyrdd gynrychioli ‘wedi gorffen’.

**Sut i ddefnyddio symbolau’r golau traffig**

Dylid defnyddio’r symbol gwyrdd i nodi bod gweithgaredd ar fin dechrau. Ceisiwch gael cyswllt llygaid gyda’r plentyn os yw’n bosibl ac os oes angen, gofynnwch i’r plentyn i gyffwrdd y symbol i ategu.

Daliwch y cerdyn i fyny a dweud, *“mae yn dechrau.”*

Y symbol melyn yw’r un mwyaf pwysig gan ei fod yn rhybuddio pan fydd gweithgaredd bron â gorffen, neu pan fydd y mynediad ar fin dod i ben. Yn unol â’r uchod, sicrhewch bod cyswllt llygaid â’r symbol, ac os oes angen gofynnwch i’r plentyn i gyffwrdd â’r symbol melyn i ategu hynny.

Daliwch y cerdyn i fyny a dweud, “*mae bron â gorffen.”*

Mae’r symbol coch yn nodi bod gweithgaredd wedi dod i ben.

Daliwch y cerdyn i fyny a dweud, “*mae wedi gorffen.”*

Unwaith y byddwch yn dangos y symbol coch ni fydd yn agored i drafodaeth. Mae’n rhaid i chi ddod â’r gweithgaredd i ben.

**Gair o gyngor**

* Rhaid bod y gyson os yw’r system am weithio.
* Dylai pob aelod staff sydd ynghlwm wrth y plentyn ddefnyddio’r system.
* Cofiwch ddefnyddio ieithwedd syml a defnyddio’r un geiriau wrth ddefnyddio goleuadau traffig, “ yn dechrau’; ‘ bron â gorffen’; ‘͏͏͏ wedi gorffen’
* Gallwch defnyddio’r symbol melyn hefyd i ddefnyddio ‘amser bron ar ben’ ac ‘arhoswch’ ynghyd â ‘bron â gorffen’
* Ceisiwch ymgorffori’r goleuadau traffig gydol y dydd, *e.e. amser bwyd, sesiwn carped, gweithgaredd chwarae, chwarae awyr agored, newid cewyn ac ati*
* Ar gyfer rhywbeth nad yw ar gael, defnyddiwch y symbol coch a dweud *e.e. “awyr agored wedi dod i ben.”*